URTEAN ZEHARREKO XXIII. IGANDEA /B 

Sarrera oharra 

Gure Jainkoa salbatzaile autortzen dogu, eta hitz hori ezpainetan darabilgu kendu ere 
egin bank. Baina zelangoa ete da Jainkoak eskeintzen deuskun salbamena? Ba ete da, ge- 
ro, guk itxaroten, amesten eta gura doguna? Jainkoak bere herria salbatzen dau, eta haxe 
egiten dau salbamenaren mezulari. Bere esanetara ta ibilpidera jaisten bagara, hantxe 
izango dogu geuk ere salbamena. Baina, neuk esaten badeutsot Jainkoari zelango salbame- 
na nahi dodan, edo behar dodan... 

Egin daiogun harrerea bihotz zabalez eta gogotsu... 

Sarrera-abestia: 

Bihotz batez alkarturik, / zugana gatoz, Jauna. 

Emoiguzu zure argi, grazi ta maitasuna: / entzun, arren, Jauna! 

Damu-otoitza 

-Jesus Jauna, gure begi-belarriak zabaltzen deuskuzuzana, erruki, Jauna! 
-Jesus Jauna, salbamenaren atseginetan sartu azoten gaituzuna, Kristo, erruki! 
-Jesus Jauna, erreinua iragartea nahi ta nahiezkoa bihurtzen deuskuzuna, erruki, 
Jauna! 

Lehenengo irakurgaiaren oharra Is. 35, 4 7a 

Jainkoak ez dau hutsegiten bere aginduetan eta bere iragarpenetan; baina bere bideak 
ditu gizakiaren bizitzea pozteko, salbatzeko ta barritzeko. Entzun! 

Salmu-kantearen oharra 

Sinistunak Jainkoari eransten deutso salbamena eta larrialditik atarate guztia. Hauxe 
da Salmugileak abestuko dauena. Abestu daigun berarekin batera Jainkoaren bihotz ona. 

Bigarren irakurgaiaren oharra St. 2, 1 5 

Jainkoaren aurrean bardinak bagara, gure arteko aldea eta desbandinkeriak ezabatzen 
ahalegindu behar dogu. Horretarako gure arteko senidetasuna ulertu ta indartu behar. Ent- 
zun! 

Ebanjelioaren oharra Mk. 7, 31 37 

Jainkoak ez gaitu mututzen; Jainkoak gure mihin-belarriak askatu egiten ditu entzun 
ahal izateko eta onetsi ta goraltzeko gauza izan gaitezan. Honeexek dira Jainkoaren errei- 
nuko ezaugarriak. Entzun! 



Eskariak (t Abadeak; -Ohargileak) 

t Gure bihotzak eta bizitzea pozten deuskuzan Jainko Aitari zuzendu daioguzan gure 
eskari gartsuak: 

- Elizearen aide: txiki ta hondatuen belarri ta mihin izan daiten, eta honeen aldeko lagun- 
tasuna eskuratu daien, eskatu deiogun Jaunari. 

- Gure arteko familia guztien aide: Jainkoaren berbea entzun ahal izan daiten euretan, 
eta Jainkoa goresteko leku izan daitezan, eskatu daiogun Jaunari. 

- Gure ume ta gazteen aide: mihin garbiko izan daitezan, eta entzumena ebanjeliora 
bihurtu daien, eskatu deiogun Jaunari. 



- Gure elizbarrutiko abade ta kristau guztien aide: elizea maitatzea ta otseintzea Jainkoa 
goreste lez hartu daien, eskatu deiogun Jaunari. 

- Egoera gorrian dagozen herrialde ta baztartu, zahar ta etsitu guztien aide: salbamen- 
itxaropenera zabalik egon daitezan, eskatu deiogun Jaunari. 

- Gu guztion aide: geure gurarien gainetik, Jainkoaren erreinua ahalik eta gogotsuen zer- 
bitzea euki daigun, eskatu deiogun Jaunari. 

t Jainko Aita, eten batik iragarri daigula geuk ere zure Seme Jesusengan iragarten 
deuskuzun salbamena. Jesukristo gure Jaun berberaren bitartez. 
-Amen. 



